C 260/3

Tiivistelmä Euroopan tietosuojavaltuutetun lausunnosta, joka koskee suositusta neuvoston päätökseksi komission valtuuttamisesta aloittamaan neuvottelut hallinnollista yhteistyötä, petosten torjuntaa ja saatavien perintää arvonlisäverotuksen alalla koskevan Euroopan unionin ja Norjan kuningaskunnan välisen sopimuksen muuttamisesta

(Koko lausunto on luettavissa englanniksi, ranskaksi ja saksaksi Euroopan tietosuojavaltuutetun verkkosivustolla www.edps.europa.eu)

(2022/C 260/03)

Euroopan komissio antoi 26. huhtikuuta 2022 ehdotuksen suositukseksi neuvoston päätökseksi komission valtuuttamisesta aloittamaan neuvottelut hallinnollista yhteistyötä, petosten torjuntaa ja saatavien perintää arvonlisäverotuksen alalla koskevan Euroopan unionin ja Norjan kuningaskunnan välisen sopimuksen muuttamisesta, jäljempänä ”ehdotus”.

Ehdotuksen tavoitteena on muuttaa Euroopan unionin ja Norjan kuningaskunnan välillä tällä hetkellä voimassa olevaa hallinnollista yhteistyötä koskevaa sopimusta, jäljempänä ”sopimus”. Sopimus antaa EU:n jäsenvaltioille ja Norjalle mahdollisuuden tehdä yhteistyötä alv-petosten torjumiseksi ja avustaa toisiaan alv-saatavien perinnässä samalla tavoin kuin EU:n jäsenvaltiot tekevät neuvoston asetuksen (EU) N:o 904/2010 (1) ja neuvoston direktiivin 2010/24/EU (2) nojalla. Sopimuksen muuttaminen mahdollistaisi hallinnollisen yhteistyön Norjan kanssa hyödyntämällä uusia yhteistyövälineitä, jotka vastaavat asetuksessa (EU) N:o 904/2010 ja neuvoston asetuksessa (EU) 2018/1541 (3) käyttöön otettuja välineitä.

Ehdotuksen liite sisältää sopimuksen muuttamista koskevat neuvotteluohjeet. Muutos kattaisi hallinnollisen yhteistyön käyttämällä muita tietojenvaihtomenetelmiä kuin vakiolomakkeita, yhteisesti toteutetut hallinnolliset selvitykset ja Eurofiscin jatkotoimet, jotka esitetään asetuksessa (EU) 2018/1541. Neuvotteluohjeissa todetaan myös tarve korvata viittaus kumottuun Euroopan parlamentin ja neuvoston direktiiviin 95/46/EY (4) Euroopan parlamentin ja neuvoston asetuksella (EU) 2016/679 (5), jäljempänä ”yleinen tietosuoja-asetus”.

Tietosuojavaltuutettu panee merkille asetuksen (EU) N:o 904/2010, sellaisena kuin se on muutettuna asetuksella (EU) 2018/1541, 55 artiklan 5 kohdassa säädetyt käyttötarkoituksen rajoittamisen ja tietojen säilyttämisen rajoittamisen periaatetta koskevat tietosuojatakeet, joita noudattaen Norja ja EU:n jäsenvaltiot tekevät yhteistyötä. Tietosuojavaltuutettu suosittaa kuitenkin, että neuvotteluohjeisiin sisällytetään nimenomainen viittaus näihin takeisiin.

Euroopan tietosuojavaltuutettu panee merkille sopimukseen jo sisältyvät henkilötietojen suojaa koskevat takeet. Tietosuojavaltuutettu suosittaa kuitenkin, että sopimuksen 6 artiklan 7 kohtaa yhdenmukaistetaan vielä huomattavasti yleisen tietosuoja-asetuksen V luvun säännösten kanssa.

Tietosuojavaltuutettu suosittelee myös, että johonkin ehdotuksen johdanto-osan kappaleista lisätään viittaus tähän Euroopan tietosuojavaltuutetun kuulemiseen.

1. JOHDANTO

1. Euroopan komissio antoi 26. huhtikuuta 2022 ehdotuksen suositukseksi neuvoston päätökseksi komission valtuuttamisesta aloittamaan neuvottelut hallinnollista yhteistyötä, petosten torjuntaa ja saatavien perintää arvonlisäverotuksen alalla koskevan Euroopan unionin ja Norjan kuningaskunnan välisen sopimuksen muuttamisesta ( 6 ) , jäljempänä ”ehdotus”.

2. Ehdotuksen tavoitteena on muuttaa Euroopan unionin ja Norjan kuningaskunnan välistä sopimusta hallinnollisesta yhteistyöstä, petosten torjunnasta ja saatavien perinnästä arvonlisäverotuksen alalla, jäljempänä ”sopimus” ( 7 ) , sisällyttämällä siihen uusia välineitä, jotka mahdollistaisivat paremman yhteistyön tekemisen ja tehostaisivat petosten torjuntaa, mikä toisi etuja sopimuksen molemmille osapuolille (Norjalle ja jäsenvaltioille) ( 8 )

3. Euroopan tietosuojavaltuutettu on antanut tämän lausunnon vastaukseksi Euroopan komission 28. huhtikuuta 2022 käynnistämään EU:n tietosuoja-asetuksen 42 artiklan 1 kohdan mukaiseen kuulemiseen.

5. PÄÄTELMÄT

18. Edellä esitetyn perusteella Euroopan tietosuojavaltuutettu suosittelee (1) sisällyttämään neuvotteluohjeisiin nimenomaisen viittauksen tietosuojatakeisiin, jotka koskevat asetuksen (EU) N:o 904/2010, sellaisena kuin se on muutettuna asetuksella (EU) 2018/1541, 55 artiklan 5 kohdassa säädettyä käyttötarkoituksen rajoittamisen ja tietojen säilyttämisen rajoittamisen periaatetta (2) sisällyttämään neuvotteluohjeisiin viittauksen tarpeesta yhdenmukaistaa sopimuksen 6 artiklan 7 kohdan säännökset yleisen tietosuoja-asetuksen V luvun asiaa koskevien säännösten kanssa (3) lisäämään viittauksen Euroopan tietosuojavaltuutetun kuulemiseen johonkin ehdotuksen johdanto-osan kappaleeseen.

Brysselissä 20. kesäkuuta 2022. Wojciech Rafał WIEWIÓROWSKI

(1) Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (EUVL L 268, 12.10.2010, s. 1).

(2) Neuvoston direktiivi 2010/24/EU, annettu 16 päivänä maaliskuuta 2010, keskinäisestä avunannosta veroihin, maksuihin ja muihin toimenpiteisiin liittyvien saatavien perinnässä (EUVL L 84, 31.3.2010, s. 1).

(3) Neuvoston asetus (EU) 2018/1541, annettu 2 päivänä lokakuuta 2018, asetusten (EU) N:o 904/2010 ja (EU) 2017/2454 muuttamisesta hallinnollista yhteistyötä arvonlisäveron alalla tehostavien toimenpiteiden osalta (EUVL L 259, 16.10.2018, s. 1).

(4) Euroopan parlamentin ja neuvoston direktiivi 95/46/EY, annettu 24 päivänä lokakuuta 1995 , yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EUVL L 281, 23.11.1995, s. 31).

(5) Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).

(6) COM(2022) 166 final.

(7) Euroopan unionin ja Norjan kuningaskunnan välinen sopimus hallinnollisesta yhteistyöstä, petosten torjunnasta ja saatavien perinnästä arvonlisäverotuksen alalla (EUVL L 195, 1.8.2018, s. 3).

(8) COM(2022) 166 final, s. 2.